ส่วนที่ 1

ข้อมูลสรุป (Executive Summary)

บริษัท แพนเอเซีย ฟุตแวร์ จำกัด (มหาชน) เริ่มก่อตั้งขึ้นเมื่อวันที่ 5 มิถุนายน 2522
เพื่อประกอบธุรกิจผลิตและส่งออกรองเท้ากีฬา BRAND NIKE จากนั้นบริษัทฯ
และกลุ่มบริษัทได้ขยายสายการผลิตรองเท้าลำลองเพิ่มเติม ภายใต้เครื่องหมายการค้าชั้นนำของโลก
อาทิเช่น “MARKS & SPENCER” “TIMBERLAND” และผลิตภัณฑ์ของบริษัทฯคือ “TRIPPER”

ปัจจุบันบริษัทฯ มีทุนจดทะเบียน 2,700 ล้านบาท เป็นทุนที่เรียกชำระแล้วเต็มจำนวน
แบ่งเป็นหุ้นสามัญ 540 ล้านหุ้น มูลค่าที่ตราไว้หุ้นละ 5 บาท ชื่อย่อหลักทรัพย์ “PAF”
เป็นบริษัทจดทะเบียนในตลาดหลักทรัพย์แห่งประเทศไทยในกลุ่มสินค้าอุปโภคบริโภค หมวด
“FASHION” บริษัทฯดำเนินธุรกิจเป็นผู้รับจ้างผลิตตามคำสั่งซื้อจากลูกค้า NIKE เป็นหลัก (OEM)
ได้รับใบรับรองการบริหารระบบคุณภาพจาก ISO 9001 : 2000 และ ISO 14001 : 2004 จาก
SGS (THAILAND) LTD. ซึ่งเป็นระบบมาตรฐานที่ทั่วโลกยอมรับโดยทั่วไป

การดำเนินธุรกิจของกลุ่มบริษัท แบ่งเป็น 4 กลุ่ม คือ กลุ่มธุรกิจผลิตและส่งออกรองเท้า
กลุ่มธุรกิจผลิตพื้นรองเท้า กลุ่มธุรกิจผลิตหน้าผ้ารองเท้าและกลุ่มธุรกิจสนับสนุนการผลิต / การตลาด
ในปี 2551 ที่ผ่านมากลุ่มบริษัทมีรายได้จากการขาย 7,022 ล้านบาท เพิ่มขึ้นจากปีก่อน 2%
โดยแยกเป็นขายต่างประเทศ 80% และขายในประเทศ 20%
กลุ่มผู้ผลิตและส่งออกรองเท้ามียอดขายส่งออกทั้งปี 10.16 ล้านคู่ โดยแยกเป็น NIKE 9.03 ล้านคู่
และ TIMBERLAND 1.13 ล้านคู่ รายได้ของกลุ่มธุรกิจผลิตและส่งออกรองเท้าจำนวน 5,477
ล้านบาท คิดเป็นร้อยละ 78 ของกลุ่มบริษัท เพิ่มขึ้นจากปีก่อน 367 ล้านบาท เนื่องจากราคาเฉลี่ย
FOB ต่อคู่เพิมขึ้น 0.62 US$ ประกอบกับปริมาณการส่งออกที่เพิ่มขึ้น 649,042 คู่
รองเท้าส่วนใหญ่ส่งออกไปยังประเทศสหรัฐอเมริกา สหภาพยุโรป ญี่ปุ่นและประเทศอื่นๆ
คิดเป็นร้อยละ 53, 14, 7, และ 25 ตามลำดับ ส่วนยอดขายในประเทศของกลุ่มบริษัท ลดลงจาก
1,487 ล้านบาท เป็น 1,373 ล้านบาท เมื่อเทียบกับปีก่อน คิดเป็นร้อยละ 8
โดยกลุ่มธุรกิจผลิตและส่งออกรองเท้า, กลุ่มธุรกิจผลิตพื้นรองเท้า, กลุ่มธุรกิจผลิตหน้าผ้า และ
กลุ่มธุรกิจสนับสนุนการผลิตและการตลาด ลดลงร้อยละ 21, 2, 28 และ 3 ตามลำดับ
กลุ่มบริษัทผู้ผลิตและส่งออกรองเท้ามีอัตราการใช้กำลังการผลิตเพิ่มขึ้นจาก 76% ในปีก่อนเป็น 83%
ในปีนี้ บริษัทฯ นำเข้าวัตถุดิบจากต่างประเทศประมาณ 36% ส่วนใหญ่เป็นหนังแท้
ผ้าสังเคราะห์และหนังเทียมจากประเทศจีน เกาหลีและประเทศอื่นๆ คิดเป็นร้อยละ 53, 25
และ22 ตามลำดับ ต้นทุนขายของกลุ่มบริษัทคิดเป็น 87% เมื่อเทียบกับยอดขาย
ซึ่งใกล้เคียงกับปีที่แล้ว ค่าแรงทางตรงลดลงเล็กน้อยจากการปรับปรุงประสิทธิภาพการผลิต
ส่วนค่าใช้จ่ายในการขายและการบริหารเพิ่มขึ้น 7% ส่วนใหญ่เป็นค่าใช้จ่ายส่งออก
กลุ่มบริษัทมีผลขาดทุนก่อนดอกเบี้ยจ่ายและภาษีเงินได้นิติบุคคล 39 ล้านบาท
เนื่องจากรับรู้ผลขาดทุนจากการตีราคาที่ดินและอาคารของกลุ่มบริษัทฯตามราคาประเมินของผู้ประเมินอิสระและรายการด้อยค่าความนิยมเป็นเงินรวม
87 ล้านบาท หากไม่รวมรายการด้อยคาของทรัพย์สินดังกล่าวแล้ว กลุ่มบริษัทฯ ยังมีผลกำไรสุทธิ 48
ล้านบาท ส่วนบริษัทฯมีผลกำไรสุทธิ 80 ล้านบาท คิดเป็น 2% ของยอดขาย

สินทรัพย์รวมของกลุ่มบริษัทลดลงจากปีที่แล้ว 386 ล้านบาท คิดเป็น 7%
โดยเป็นสินทรัพย์หมุนเวียนและไม่หมุนเวียนลดลงคิดเป็น 7% และ 8%
ของแต่ละประเภทสินทรัพย์ตามลำดับ เฉพาะกิจการสินทรัพย์รวมเพิ่มขึ้น 2% หนี้สินหมุนเวียนลดลง
446 ล้านบาท เป็นการชำระหนี้หุ้นกู้ไม่ด้อยสิทธิของบริษัทฯ 210 ล้านบาท
และจ่ายเงินเบิกเกินบัญชีและเงินกู้ยืมระยะสั้นจากสภาบันการเงิน 235 ล้านบาท
และเจ้าหนี้การค้าลดลง 44 ล้านบาท เงินกู้ยืมระยะยาวเพิ่มขึ้น 95 ล้านบาท
ส่วนของผู้ถือหุ้นเฉพาะบริษัทฯเพิ่มขึ้น 74 ล้านบาท
จากผลกำไรประจำปีและขาดทุนที่ยังไม่เกิดขึ้นจากการเปลี่ยนแปลงมูลค่าของเงินลงทุนในตลาดหลักทรัพย์ลดลง
6 ล้านบาท